Source: https://www.porada.sk/t287571-starobny-dochodok-minimalny-dochodok-2016-a.html
Timestamp: 2020-02-19 23:54:12+00:00
Document Index: 14913985

Matched Legal Cases: ['§ 65', '§ 65', '§ 66', '§ 60', '§ 63', '§ 64']

Starobný dôchodok (minimálny dôchodok) 2016 - PORADA.sk
Starobný dôchodok (minimálny dôchodok) 2016
Značky dochodca, dochodok, minimalny dochodok
Autor Jozef Mihál 03.08.16
NÁROK NA DÔCHODOK A DÔCHODKOVÝ VEK
Podľa § 65 zákona č. 461/2003 Z. z. o sociálnom poistení podmienkou nároku na starobný dôchodok je získanie najmenej 15 rokov dôchodkového poistenia (ľudovo „odpracovaných rokov“) a dovŕšenie dôchodkového veku.
Až do 31.12.2016 pre všetkých mužov a väčšinu žien platí, že dôchodkový vek je 62 rokov.
Od 1. januára 2017 sa však pre mužov a väčšinu žien dôchodkový vek začne postupne dôchodkový vek zvyšovať.
Podľa § 65a zákona o sociálnom poistení, „dôchodkový vek v príslušnom kalendárnom roku je súčet dôchodkového veku v kalendárnom roku, ktorý predchádza príslušnému kalendárnemu roku a počtu dní, ktorý sa určí ako súčin čísla 365 a rozdielu priemernej strednej dĺžky života zistenej za prvé referenčné obdobie a priemernej strednej dĺžky života zistenej za druhé referenčné obdobie. Takto určený počet dní sa zaokrúhľuje na celé dni nadol.“
Toto pomerne nezrozumiteľné ustanovenie zákona v ľudskej reči znamená, že každoročne sa dôchodkový vek zvýši približne o 2 a pol mesiaca. Respektíve približne raz za 5 rokov sa dôchodkový vek zvýši o 1 rok.
Rada pre rozpočtovú zodpovednosť na svojej webovej stránke www.rozpoctovarada.sk pripravila „kalkulačku“ na výpočet dôchodkového veku. Podľa tejto kalkulačky (nezáväzne!) napríklad:
Muži a ženy s max. 1 dieťaťom narodení v roku 1955 pôjdu do dôchodku vo veku 62 rokov, 2 mesiace a 12 dní.
Muži a ženy s max. 4 deťmi narodení v roku 1960 pôjdu do dôchodku vo veku 63 rokov a 2 mesiace.
Muži a ženy narodení v roku 1965 pôjdu do dôchodku vo veku 63 rokov, 9 mesiacov a 19 dní.
Muži a ženy narodení v roku 1970 pôjdu do dôchodku vo veku 64 rokov, 6 mesiacov a 24 dní.
VÝPOČET SUMY STAROBNÉHO DÔCHODKU
Podľa § 66 zákona o sociálnom poistení sa vynásobia tri veličiny:
- počet rokov dôchodkového poistenia („odpracovaných rokov“), viď § 60 zákona,
- priemerný osobný mzdový bod (vyjadruje výšku príjmu poistenca) podľa § 63 zákona a
- dôchodková hodnota podľa § 64 zákona, suma 10,993 eur (každoročne rastie ako priemerná mzda, uvedená hodnota platí pre rok 2016).
Výsledok sa zaokrúhli na 10 centov nahor.
Výšku starobného dôchodku tak ovplyvňuje počet odpracovaných rokov – čím ich má občan viac, tým je dôchodok vyšší, ďalej výška príjmu, respektíve vymeriavacieho základu, z ktorého sa odvádzali odvody – čím bol príjem občana vyšší, tým bude vyšší jeho starobný dôchodok.
Priemerný osobný mzdový bod (POMB) sa vypočíta ako priemer osobných mzdových bodov za jednotlivé roky počnúc rokom 1984 končiac predposledným rokom pred rokom, v ktorom občan odchádza do dôchodku.
Osobný mzdový bod (OMB) je podiel príjmu (vymeriavacieho základu) občana a priemerného príjmu na Slovensku v danom roku.
RIEŠENIE Starobný dôchodok (minimálny dôchodok) 2016
Riešenie témy "Starobný dôchodok (minimálny dôchodok) 2016" je prístupné len pre predplatiteľov encyklopédie pre mzdárov
« Sumy stravného od 1.7.2019 | Životné minimum od 1.7.2019 a súvisiace veličiny »
Čas Časy sú uvádzané v GMT +1. Aktuálny čas je 00:54.